b'\n_START_ARTICLE_\nMarco Ferreri\n_START_PARAGRAPH_\nMarco Ferreri (11. toukokuuta 1928 \xe2\x80\x93 9. toukokuuta 1997) oli italialainen elokuvaohjaaja, jonka t\xc3\xb6iden joukossa on muun muassa Suuri pamaus (La grande bouffe, 1973)._NEWLINE_Ferreri my\xc3\xb6s k\xc3\xa4sikirjoitti ja n\xc3\xa4ytteli. H\xc3\xa4n voitti vuonna 1991 Kultaisen karhun Berliinin elokuvajuhlilla Saksassa. H\xc3\xa4n menestyi my\xc3\xb6s Cannesin elokuvajuhlilla: h\xc3\xa4n oli kahdeksan kertaa ehdolla Kultaisen palmun saajaksi ja voitti vuonna 1978 Grand Prix\xe2\x80\x99n elokuvallaan Alaston serkku (Ciao maschio, 1978). _NEWLINE_Ferreri voitti kaksi David di Donatelloa vuonna 1982 ja oli j\xc3\xa4lleen ehdolla vuonna 1991. Venetsian elokuvajuhlien Kultaisen leijonan saajaksi h\xc3\xa4n oli ehdolla vuoden 1984 elokuvallaan Il futuro \xc3\xa8 donna._NEWLINE_Milanossa syntynyt Ferreri kuoli syd\xc3\xa4nkohtaukseen Pariisissa 68 vuoden ik\xc3\xa4isen\xc3\xa4.'